**ELŐZETES HATÁSVIZSGÁLAT**

**a hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy Szombathelyen – a megyei jogú városok, valamint a Vas megyei városok túlnyomó többségéhez hasonlóan – bevezetésre kerül a hivatali munkaidőn túl hivatali helyiségben kötött házasság, illetve létesített bejegyzett élettársi kapcsolat esetén az önkormányzat részére, valamint az anyakönyvvezető részére fizetendő díj, valamint emelkednek a hivatali helyiségen kívüli anyakönyvi események esetén fizetendő – 2013 óta változatlan mértékű – díjak.

**2. Gazdasági, költségvetési hatások**

A korábbi évek munkaidőn túli házasságkötéseinek számából kiindulva az új díjakból származó többletbevétel nagyságrendileg évi 10.000.000,- Ft körül lehet, amellyel megteremtődne a házasságkötésekkel járó költségek forrása, azt nem a Polgármesteri Hivatal költségvetéséből kellene kigazdálkodni.

**3. Környezeti következmények**

A rendeletnek környezeti következményei nincsenek.

**4. Egészségi következmények**

A rendeletnek egészségi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket a díjak beszedése vonatkozásában csekély mértékben befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét már a hivatali helyiségen kívüli és a hivatali munkaidőn kívüli anyakönyvi események engedélyezésének szabályairól és a többletszolgáltatások utáni díjakról szóló 9/2018. (V.7.) önkormányzati rendeletet megelőző korábbi önkormányzati rendelet is ugyanolyan mértékben tartalmazta, így azok 2013. december 1. napja óta változatlan mértékűek, ezért szükségessé vált a többletszolgáltatások esetén fizetendő díjak felülvizsgálata, ennek keretében a hivatali helyiségben, hivatali munkaidőn túl kötött házasság esetében díj megállapítása.

A hivatali helyiségben hivatali munkaidőn túli házasságkötés többletszolgáltatást igényel az Önkormányzattól, amelynek költségei vannak, amelyeknek jelenleg nincs meg a házasulók által fizetett fedezetük, a Polgármesteri Hivatal költségvetését terhelik. A díjakból származó többletbevétellel megteremtődne a házasságkötéssel járó költségek forrása, azt nem a Polgármesteri Hivatal költségvetéséből kellene kigazdálkodni.

A jogalkotás elmaradása esetén a hivatali helyiségben hivatali munkaidőn túli házasságkötés mint többletszolgáltatás költségeinek továbbra sem lenne meg a házasulók által fizetett fedezetük, a Polgármesteri Hivatal költségvetését terhelnék.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**